Tuis Oulike Ma OUERSKAP kenner Maak 'n mense-mens groot
Is jou kind permanent doenig op sy foon? Dit is nou wel 'n digitale era waarin ons leef, maar dit is steeds nodig vir kinders (van kleuters tot 18-jariges) om basiese kommunikasietegnieke toe te pas.
Leer jou kinders die waarde van 'n groepgesprek. Dit werk baie beter as 'n chatroom… In 'n gesprek wat jy van aangesig tot aangesig voer, beleef jy ander se woorde, maar ook hulle liefde, respek, ondersteuning, lojaliteit en deernis. Hierdie opregte gevoelens kan maklik op sosiale media vervals word. Wat soos werklike verhoudings voel, is gebaseer op wat elke persoon kies om van hulleself te wys. Maar in persoon onthul ons onbewustelik baie dinge oor onsself deur ons lyftaal. Dit maak verhoudings baie ryker as net blote woorde en emotikons.